text: Katastrofehjælp sendes afsted fra Haderslev
  24 maj 2014 kl. 09.06
  Beredskabsstyrelsen sender vandrensningsmoduler, pumpemateriel og 34 mand til Bosnien for at afhjælpe de store oversvømmelser, der plager landet.
  8 vandrensningsmoduler, 34 mand og tungt lænsepumpemateriel med en samlet kapacitet til at flytte 3,2 mio. liter vand i timen. Det er lørdag sendt afsted fra Beredskabsstyrelsens afdeling i Haderslev til Bosnien.
  Beredskabsstyrelsen har i forvejen sendt et hold redningsfolk på 26 mand og 13 køretøjer med tungt lænsepumpeudstyr til Serbien med tilsvarende pumpekapacitet, samt en beredskabsekspert, der indgår i et FN-hold, som vurderer og koordinerer katastrofeindsatsen i hele regionen.
  Udsendelsen af Beredskabsstyrelsens bidrag sker efter anmodning fra Bosnien via EU?s center for koordination af katastrofehjælp, ERCC.
  